Stimpank
Stimpank (inglizcha: steampunk: steam — „bugʻ“ va punk — „pank“), 19-asr oxiridagi bugʻ energiyasidan ilhomlangan texnologiya va sanʼat hamda hunarmandchilikni oʻz ichiga olgan ilmiy fantastika yoʻnalishi (janri). Dastlab 1980-yillarda kiberpankga qarshi adabiy harakat sifatida paydo boʻlgan boʻlsada, u asta-sekin badiiy uslub, madaniy harakat va submadaniyatga aylangan. Bu kiberpankning eng mashxur hosilasi hisoblanadi. Stimpank asarlarida fantaziya, muqobil tarix, dahshat, ilmiy fantastika va detektiv hikoyalar elementlari boʻlishi ham mumkin.